Deo egipatske elite podržava promene 
Neki od pripadnika egipatske elite su medju demonstrantima protiv predsednika Mubaraka, uprkos koristi koju imaju od njegovog režima.
Neki od njih su imali finansijske i političke koristi od bliskih veza sa Mubarakovom vladom. Medjutim, ironija je da su mnogi od tih pripadnika elite bili medju demonstrantima protiv predsednika Mubaraka, tražeći kraj njegove autoritarne vladavine. Dopisnik Glasa Amerike u Kairu je potražio takve Egipćane, ali je malo članova društvene elite bilo spremno da govori pred kamerama. Medjutim, jedan biznismen je pristao. Nedaleko od Trga oslobodjenja nalazi se ekskluzivni klub, gde biznismen provodi vreme, kao u oazi mira, dok u prestonici traju nemiri. "Ikaže Labib. On pokušava da skrene misli sa briga zbog neizvesne budućnosti i pitanja gde će protesti, kojima se ne nazire kraj, odvesti njegovu zemlju. Takodje se plaši da će sve ostati po starom. " Ovih dana, teško je pronaći parking mesto ili slobodan sto u ovom sportskom klubu u centru Kaira, gde pristup imaju samo članovi. To je mesto gde imućni Egipćani mogu da se okupe i pričaju o drugim temama osim protesta. Neki od članova egipatske zapadno orijentisane, mahom sekularne elite, pitaju se da li će moći da održe svoj stil života. Brine ih mogućnost da će Egipat postati religioznija, više nacionalistička zemlja sa ograničenjima gradjanskih sloboda. Plaše se da će promene biti tako drastične da će ih prinuditi da se isele. Pobunu u Egiptu predvodili su pretežno mladi intelektualci iz elite koja želi demokratiju zapadnog tipa. Ibrahim Labib je u svojim šezdesetim, i kaže da ne bi voleo da napusti Egipat ni pod kakvim okolnostima. Brine ga da zemlja sa oštećenom ekonomijom i represivnom vladom neće pružati mogućnosti mladim ljudima. Kao i mnogi Egipćani, on veruje da je Mubarakovo vreme isteklo, ali se nada da će promene koje će uslediti učiniti Egipat boljom zemljom za sve, a ne samo za neke. " Labib kaže da će sačekati da previranja prodju, u nadi da su bolji dani na horizontu za njegovu drevnu zemlju.